stanford-oval/wikipedia huggingface dataset:
Pablo Pintos

| Henkilötiedot |
| --- | --- | --- |
Koko nimi: Pablo César Pintos Cabral
Syntymäaika: 1. heinäkuuta 1987 (ikä 37)
Syntymäpaikka: Montevideo, Uruguay
Pelipaikka: oikea laitapuolustaja
Pituus: 182 senttimetriä
Paino: 78 kilogrammaa
Seura
Seura: Defensor Sporting
Pelinumero: –
Seurat
| Vuodet | Seura | O (M) |
| 2006–2009 2009–2010 2010– 2012– | Defensor Sporting San Lorenzo Getafe → Defensor Sporting (laina) | 42 (3) 33 (3) 6 (0) 0 (0) |
 Seurajoukkueuran tilastot kattavat vain kansalliset sarjat, päivitetty 3. helmikuuta 2012.
Pablo César Pintos Cabral (s. 1. heinäkuuta 1987 Montevideo, Uruguay) on uruguaylainen jalkapalloilija, pelipaikaltaan oikea laitapuolustaja. Hän edustaa Defensor Sportingia.
Ura

Pintos aloitti uransa montevideolaisessa Defensor Sportingissa vuonna 2006 ja kuului Apertura-mestaruuden syksyllä 2007 ja Clausura-mestaruuden keväällä 2009 voittaneeseen joukkueeseen. Kaudella 2009–2010 hän edusti argentiinalaista San Lorenzoa.
Italialainen Lazio hankki Pintosin pelaajaoikeudet 1,4 miljoonalla eurolla kesällä 2010. Roomalaisseura ei kuitenkaan lopulta löytänyt hänelle tilaa joukkueensa ulkomaalaiskiintiöstä, ja hän siirtyi vielä saman siirtoikkunan aikana ilmaiseksi espanjalaiseen Getafeen, jonka kanssa hän teki viisivuotisen sopimuksen. Ura Espanjassakaan ei alkanut mairittelevasti, sillä kaudella 2010–2011 Pintos pelasi vain kuudessa sarjaottelussa ja kaikki kilpailut mukaan lukien 11 ottelussa. Kaudeksi 2011–2012 häntä ei rekisteröity lainkaan pelaavaan kokoonpanoon, ja tammikuussa 2012 hän palasi lainasopimuksella kasvattajaseuraansa Defensor Sportingiin.
Aiheesta muualla

Pablo Pintosin tilastot ESPN Soccernet -sivustolla (englanniksi)
Palsta

Palsta on tila tai tilan osa, jota ympäröivät tilan rajat tai vesitilukset. Tila on joko yksi- tai monipalstainen. Tilan palstojen määrän ilmaisee palstaluku.Vuoden 1951 jakolain mukaan tilan palstojen lukumäärä sai olla enintään kolme tai erityisestä syystä enintään kuusi, jota ei saanut ylittää ilman välttämätöntä syytä. Tilan tilukset tuli muodostaa niin harvalukuisista palstoista kuin tilusten tarkoituksenmukainen käyttö vaati ja muille asianosaisille haittaa aiheuttamatta oli mahdollista. Palstoista tuli tehdä sopivan muotoisia, jotta niitä voitiin tarkoituksenmukaisesti aidata, ojittaa ja viljellä. Jakolain kumonnut kiinteistönmuodostamislaki (554/1995) käyttää sekin palsta-nimitystä. Kotipalstaksi nimitetään palstaa, jolla tilan talouskeskus sijaitsee. Muita nimityksiä ovat ulkopalsta, peltopalsta, metsäpalsta, niittypalsta, hiekkapalsta ja savipalsta.
Haminapalsta on tilasta yleensä lohkaistu rantaan ulottuva maa-ala, jonka tarkoituksena on lupa pitää venettä.
Paskolammi (Jämsä, Suinula)

| Paskolammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°54′53″N, 24°45′47″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuoreveden alue (35.61)
Laskujoki:  oja Kuoreveteen 
Järvinumero:  35.611.1.018
Mittaustietoja
Pinnankorkeus:  99,3 m  
Rantaviiva:  0,429 km  
Pinta-ala:  1,403 ha  
Saaria:  ei saaria 
 fiPaskolammi 
Paskolammi  on Keski-Suomessa Jämsässä Suinulan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,4 hehtaaria ja se on 150 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 450 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Kuoreveden lähialueeseen (35.611) se kuuluu.
Paulin Bündgen

Paulin Bündgen (s. 1977 Lyon) on ranskalainen kontratenori.
Bündgen valmistui Lyonin konservatoriosta. Hän täydensi opintojaan Marie-Claude Vallinin, Dominique Vellardin ja Isabelle Eschenbrennerin johdolla. Bündgen on työskennellyt monien vanhan musiikin kokoonpanojen kanssa. Hän on esiintynyt eri puolilla Eurooppaa ja sen ulkopuolella. Hänen oopperaohjelmistoonsa on kuulunut teoksia muiden muassa Francesco Cavallilta, Claudio Monteverdiltä, Stefano Landilta ja Wolfgang Amadeus Mozartilta. Lisäksi Bündgen on tulkinnut oman aikansa ohjelmistoa ja osallistunut kantaesityksiin. Läheistä yhteistyötä hän on tehnyt säveltäjä Jean-Philippe Gouden kanssa. Vuonna 2007 Bündgen julkaisi elektronisen musiikin albumin Étrange Septembre.
Bündgen perusti vuonna 1999 Céladon-kokoonpanon, joka on erikoistunut keskiajan, renessanssin ja barokin musiikkiin. Hän on tehnyt sen kanssa monia levytyksiä. Bündgen on tehnyt yhteistyötä myös turkkilaisen muusikko Kudsi Ergunerin kanssa.
Otra (joki)

Otra
Otra on 245 kilometriä pitkä joki Agderin läänissä Norjassa. Se saa alkunsa Vinjen kunnassa Telemarkin läänin puolella ja virtaa mereen Kristiansandissa.
Aiheesta mualla

Kuvia tai muita tiedostoja aiheesta Otra (joki) Wikimedia Commonsissa
Panagía Episkopín kirkko

| Panagía Episkopín kirkko Ναός Παναγίας Επισκοπής |
| --- | --- |
 Panagía Episkopín kirkko.
Sijainti:  Mésa Goniá, Thíra, Kreikka
Koordinaatit:  36°22′39″N, 25°27′51″E
Kirkkokunta:  Kreikan ortodoksinen kirkko
Rakentamisvuosi:  1000-luku
Tyylisuunta:  bysanttilainen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Panagía Episkopín kirkko (kreik. Ναός Παναγίας Επισκοπής, Naós Panagías Episkopís) on bysanttilaisaikainen kirkko Thíran saarella Santorínin saariryhmässä Kreikassa. Se on omistettu Neitsyt Marialle (Panagía).
Panagía Episkopín kirkko.
Kirkko on rakennettu keskibysanttilaisena aikana 1000-luvulla. Sen paikalla oli aiemmin varhaiskristillinen basilika. Kirkko toimi alun perin saaren katedraalina, mistä se on saanut nimensä toisen piispaan (epískopos) viittaavan osan. Venetsialaisvallan aikana se toimi katolisena kirkkona. Kirkko on säilynyt nykyaikaan hyvin. Kirkossa on seinämaalauksia ja ikoneita 1000- ja 1100-luvuilta.
Episkopín kirkko sijaitsee Mésa Gonián alueella Kamárin ja Episkopí Goniáksen kylien välissä Profítis Ilías -vuoren pohjoispuolella. Kirkko on tyypillinen bysanttilaismallinen ristinmuotoinen kirkko, jossa on keskellä kupoli.
Aiheesta muualla

Kuvia tai muita tiedostoja aiheesta Panagía Episkopín kirkko Wikimedia Commonsissa
Paskolammi (Juupajoki, Hulipas)

| Paskolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Juupajoki
Koordinaatit:  61°52′23″N, 24°33′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  ei laskuojaa 
Järvinumero:  35.756.1.056
Mittaustietoja
Pinnankorkeus:  173,3 m  
Rantaviiva:  0,455 km  
Pinta-ala:  1,479 ha  
Saaria:  ei saaria 
 fiPaskolammi 
Paskolammi  on Pirkanmaalla Juupajoen Huloppaalla sijaitseva lampi.
Maantietoa

Lammen pinta-ala on 1,5 hehtaaria ja se on 200 metriä pitkä ja 100 metriä leveä. Se sijaitsee Hulippaan kaakkoispuolella sijaitsevalla Pajavuorella pienessä painanteessa. Lammella ei ole kartan mukaan saaria ja se on autio. Sen rantaviivan pituus on 450 metriä ja sen rannat ovat metsämaata. Lammelle ei tule tietä, vaikka metsäautotie yhdystieltä 3421 ohittaa sen läheltä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Lammen vedenpinnan korkeus on 173,3 metriä mpy. Lampeen ei ole johdettu ojia eikä sillä kartan mukaan olisi olemassa laskuojaa. Korkeusero alapuoliseen Hulippaaseen on 56 metriä.
Panagía Chrysospiliótissan kirkko

| Panagía Chrysospiliótissan kirkko Ναός Παναγίας Χρυσοσπηλιώτισσας |
| --- | --- |
 Panagía Chrysospiliótissan kirkko.
Sijainti:  Ateena, Attika, Kreikka
Koordinaatit:  37°58′45″N, 23°43′43″E
Kirkkokunta:  Kreikan ortodoksinen kirkko
Hiippakunta:  Ateenan arkkihiippakunta
Rakentamisvuosi:  1863–1892
Tyylisuunta:  uusbysanttilainen/uusklassinen
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Panagía (Neitsyt Maria) Chrysospiliótissan kirkko (kreik. Ναός Παναγίας Χρυσοσπηλιώτισσας, Naós Panagías Chrysospiliótissas) eli Neitsyt Marian kuolonuneen nukkumisen kirkko (Ναός Κοιμήσεως Θεοτόκου Χρυσοσπηλαιωτίσσης, Naós Koimíseos Theotókou Chrysospilaiotíssis) on ortodoksinen kirkko Ateenassa Kreikassa. Se on omistettu Neitsyt Marian kuolonuneen nukkumiselle.
Kirkko sisältä.
Panagía Chrysospiliótissan kirkko on rakennettu vuosina 1863–1892. Sen paikalla oli ollut vanhempi kirkko, joka kärsi suuria vaurioita Kreikan vapaussodassa. Uuden kirkon suunnitteli arkkitehti Dimítrios Zézos. Hänen kuoltuaan vuonna 1857 työtä jatkoi Panagís Kálkos vuoteen 1878 ja sitten Ernst Ziller.
Kirkko sijaitsee Ateenan vanhassa keskustassa Aiólou-kadun varrella. Kirkkorakennuksessa yhdistyy uusbysanttilaista ja uusklassista arkkitehtuuria, ja siinä on kupoli ja kaksi tornia. Sisältä kirkko on kolmilaivainen basilika.
Aiheesta muualla

Kuvia tai muita tiedostoja aiheesta Panagía Chrysospiliótissan kirkko Wikimedia Commonsissa
Paddle-ohjain

Atari 2600 -pelikonsolin paddle-ohjain.
Paddle-ohjain oli Atari 2600-pelikonsolin mukana tullut videopeliohjain.
Nimi johtuu Pong-pelin mailojen (engl. paddle) ohjauksesta.
Ohjaimen kehitti Atari 1970-luvulla ja valmistettiin alun perin Pong-peliin. Ohjaimessa oli yksi käännettävä pyörä ja yksi tai useampi "tulitusnappi". Ohjainta voitiin kääntää myötäpäivään tai vastapäivään ja käytettiin Pong ja Breakout -tyylisissä peleissä.
Ohjain perustuu potentiometriin, jollainen on ollut myös muun muassa äänentoistolaitteen äänenvoimakkuuden säädössä.
Joystick-ohjaimesta tuli myöhemmin suositumpi ohjain.
Oskar Negt

Oskar Negt vuonna 2011.
Oskar Negt (1. elokuuta 1934 Kapkeim – 2. helmikuuta 2024) oli saksalainen filosofi ja yhteiskuntateoreetikko. Hän edusti Frankfurtin koulukuntaa.
Teoksia

Strukturbeziehungen zwischen den Gesellschaftslehren  Comtes und Hegels. (1964)
Soziologische Phantasie und exemplarisches Lernen. Zur Theorie der Arbeiterbildung. (1968)
Politik als Protest. Reden und Aufsätze zur antiautoritären Bewegung. (1971)
Alexander Klugen kanssa: Öffentlichkeit und Erfahrung. Zur Organisationsanalyse von bürgerlicher und proletarischer Öffentlichkeit. (1972)
Keine Demokratie ohne Sozialismus.  Über den Zusammenhang von Politik, Geschichte und Moral. (1976)
Alexander Klugen kanssa: Geschichte und Eigensinn.  Geschichtliche Organisation der Arbeitsvermögen -- Deutschland als Produktionsöffentlichkeit -- Gewalt des Zusammenhangs. (1981)
Lebendige Arbeit, enteignete Zeit. Politische und kulturelle Dimensionen des Kampfes um die Arbeitszeit. (1984)
Alfred Sohn-Rethel. (1988)
Modernisierung im Zeichen des Drachen. China und der europäische Mythos der Moderne. Reisetagebuch und Gedankenexperimente. (1988)
Die Herausforderung der Gewerkschaften.  Plädoyers für die Erweiterung ihres politischen und kulturellen Mandats. (1989)
Alexander Klugen kanssa: Maßverhältnisse des Politischen: 15 Vorschläge zum Unterscheidungsvermögen. (1992)
Kältestrom. (1994)
Unbotmäßige Zeitgenossen. Annäherungen und Erinnerungen. (1994)
Achtundsechzig.  Politische Intellektuelle und die Macht. (1995)
Kindheit und Schule in einer Welt der Umbrüche. (1997)
Hans Werner Dannowskin kanssa: Königsberg -- Kaliningrad: Reise in die Stadt Kants und Hamanns. (1998)
Warum SPD? 7 Argumente für einen nachhaltigen Macht- und Politikwechsel. (1998)
Alexander Klugen kanssa: Der unterschätzte Mensch. (2001)
Arbeit und menschliche Würde. (2001)
Kant und Marx.  Ein Epochengespräch. (2003)
Wozu noch Gewerkschaften? Eine Streitschrift (2004)
Die Faust-Karriere. Vom verzweifelten Intellektuellen zum gescheiterten Unternehmer. (2006)
Aiheesta muualla

Prof.em. Dr. Oskar Negt, Hannoverin yliopisto (Arkistoitu – Internet Archive) (saksaksi)
Ozeritsy (järvi Pihkovan alueella)

| Ozertsy Озерцы |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Outovan piiri
Koordinaatit:  58°43′30″N, 28°07′09″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Tšerman valuma-alue
Järveen tulevat joet:  Tsibulihin
Laskujoki:  Tsibulihin
Mittaustietoja
Pituus:  0,44 km 
Leveys:  0,25 km 
Pinta-ala:  10 ha 
Tilavuus:  0,00018 km³ 
Keskisyvyys:  1,8 m 
Suurin syvyys:  3 m 
Valuma-alue:  3,7 km² 
Saaria:  ei saaria 
 fiOzertsy 
Ozertsy (ven. Озерцы) on järvi Luoteis-Venäjällä Pihkovan alueen Outovan piirissä.
Maantietoa

Järvi on 450 metriä pitkä, 250 metriä leveä ja sen pinta-ala on 10 hehtaaria. Se on pyöreän muotoinen eikä siinä ole saaria. Järven keskisyvyys on 1,8 metriä ja syvänteessä on 3 metriä syvää. Sen ympäristössä on metsämaata ja rannoilla on soistunutta metsää. Sen itäpuoli kuuluu samannimiselle kylälle Ozertsylle. Kylän niityt ja peltomaat ulottuvat rantaan asti.
Luontoarvoja

Järvessä elää ainakin hauki, särki, ahven, kiiski, ruutana, sorva, suutari ja mutakala. Sen rannat ovat mutaiset ja soistuneet. Metsästä on kaatunut puita rantaveteen ja suorannoilla esiintyy turvehetteikköjä.
Vesistösuhteita

Ozertsy sijaitsee Tšerman valuma-alueella ja sen laskujoki on Tšerman sivujoki Tsibulihin (ven. Цибулихин). Tšerma laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. Järven valuma-alueen koko on 3,7 neliökilometriä . Tšerman pääuomassa sijaitsee toinenkin järvi Tšeremskoje.
Huomautuksia

1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Panagía Ekatontapylianín kirkko

| Panagía Ekatontapylianín kirkko Ναός Παναγίας Εκατονταπυλιανής |
| --- | --- |
 Panagía Ekatontapylianín kirkko.
Sijainti:  Paroikiá, Páros, Etelä-Egean saaret, Kreikka
Koordinaatit:  37°05′06″N, 25°09′07″E
Kirkkokunta:  Kreikan kirkko
Hiippakunta:  Paronaxían hiippakunta
Rakentamisvuosi:  300-luku–
Tyylisuunta:  bysanttilainen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Panagía Ekatontapylianín kirkko (kreik. Ναός Παναγίας Εκατονταπυλιανής, Naós Panagías Ekatontapylianís eli Παναγία η Εκατονταπυλιανή, Panagía i Ekatontapylianí; myös Panagia Ekatontapiliani, Panagia Katapoliani) on bysanttilaisaikainen kirkko Paroikián kaupungissa Pároksen saarella Kreikassa. Se on yksi Kreikan parhaiten säilyneistä bysanttilaisista kirkoista.
Panagía Ekatontapylianín kirkko sisältä.
Kirkko rakennettiin alun perin 300-luvulla. Legendan mukaan kirkon olisi rakennuttanut keisari Konstantinus Suuri. Kerrotaan, että tämän äiti Helena olisi tunnetulla matkallaan Palestiinan pyhille paikoille joutunut myrskyyn ja päätynyt Pároksen saarelle. Pároksella Helena lupasi Neitsyt Marialle rakentaa kirkon, jos hänen matkastaan tulisi onnistunut. Konstantinus rakennutti kirkon äitinsä kuoleman jälkeen.
Alkuperäinen kirkko oli kolmilaivainen basilika. 500-luvulla keisari Justinianus I laajensi kirkkoa ja lisäsi siihen kupolin. Aikojen kuluessa kirkkoa on laajennettu ja muutettu usein, ja se on nykyisin yhdistelmä varhaiskristillisiä, bysanttilaisia ja jälkibysanttilaisia aineksia. Kirkossa on käytetty Pároksen antiikin aikaisten rakennusten, kuten temppelien, osia.
Kirkko sijaitsee lähellä Paroikián satamaa. Se on osa luostaria ja omistettu Neitsyt Marian kuolonuneen nukkumiselle. Panagía Ekatontapylianín nimi tarkoittaa ”Sadan oven Neitsyt Marian” kirkkoa. Kirkossa sanotaan olevan 99 ovea, sekä yksi salainen ovi, joka aukeaa sinä päivänä, kun Konstantinopolin Hagia Sofia on jälleen ortodoksinen kirkko. Kirkkoon kuuluu varsinaisen kirkon lisäksi kolme kappelia, jotka on omistettu Pyhille Palkattaparantajille (Ágioi Anárgyroi) ja Pyhälle Filippukselle sekä Pyhälle Theoktistille, joka eli luostarissa 800-luvulla. Kirkon ulkopuolella on toiset kolme kappelia, jotka on omistettu Pyhälle Nikolaokselle, Pyhälle Theodosialle sekä Pyhälle Demetriokselle. Rakennuskokonaisuuteen kuuluvat myös baptisterio sekä munkkien keljat.
Kirkossa on ihmeitätekeväksi uskottu Neitsyt Marian ikoni. Kirkon suuri juhla vuosittain on Neitsyt Marian kuolonuneen nukkumisen päivänä 15. elokuuta.
Aiheesta muualla

Paros Church of a Hundred Doors - Ekatontapyliani (Arkistoitu – Internet Archive) (englanniksi)
Kuvia tai muita tiedostoja aiheesta Panagía Ekatontapylianín kirkko Wikimedia Commonsissa
Pauliina Seppälä

Pauliina Seppälä (s. 1971) on suomalainen toimittaja ja kansalaisaktivisti ja ollut perustamassa yhteisöprojekteja Yhteismaa-yhdistyksen kautta. Hän on Mesenaatti-joukkorahoituspalvelun perustajia ja ideoinut Siivouspäivä-tapahtuman. Hän on koulutukseltaan valtiotieteen maisteri. Toimeliaisuutensa vuoksi hän on saanut määritteen idealinko ja tunnustuksia tekemästään yhteisöllisestä työstä.
Alkuvuonna 2023 Seppälä työskenteli viestinnän parissa aluekehittämisen konsulttitoimisto MDI Publicissa, jonka omistaa FCG Finnish Consulting Group. Nykyään hän toimii MDI Publicin neuvonantajana. Syksyllä 2023 hän toimi vajaat kolme kuukautta Koneen säätiön viestintäjohtajana. Hänen työsuhteensa purettiin koeajalla.
Tunnustukset

Vuoden yhteiskuntatieteilijä, 2016
Kauppalehden sadan vaikutusvaltaisimman suomalaisen listalla, 2016
Paha pukki 2

| Paha pukki 2> Bad Santa 2 |
| --- | --- |

Ohjaaja:  Mark Waters
Käsikirjoittaja:   Johnny Rosenthal  Shauna Cross 
Perustuu:  Glenn Ficarran ja John Requan luomiin hahmoihin
Tuottaja:   Andrew Gunn  Geyer Kosinski 
Säveltäjä:  Lyle Workman
Kuvaaja:  Theo van de Sande
Leikkaaja:  Travis Sittard
Valmistustiedot
Valmistusmaa:  Yhdysvallat
Tuotantoyhtiö:   Broad Green Pictures  Ingenious Media  Miramax 
Levittäjä:   Miramax  Netflix  Vudu 
Ensi-ilta:  2016
Kesto:  93 minuuttia
Alkuperäiskieli:  englanti
Edeltäjä:  Paha pukki
Aiheesta muualla
IMDb
Elonet
AllMovie
Infobox OKNimi-testi OK: 
Paha pukki 2 (Bad Santa 2) on yhdysvaltalainen jouluaiheinen komediaelokuva, joka sai ensi-iltansa Yhdysvalloissa 23. marraskuuta 2016. Elokuva on jatko-osa vuoden 2003 elokuvalle Paha pukki. Elokuvan on ohjannut Mark Waters ja käsikirjoittanut Shauna Cross ja Johnny Rosenthal. Elokuvan pääosissa ovat Billy Bob Thornton, Tony Cox, Brett Kelly, Kathy Bates ja Christina Hendricks.
Näyttelijät

| 0 | 1 | 2 |
| --- | --- | --- |
|  Billy Bob Thornton  | … |  Willie Soke   |
|  Kathy Bates  | … |  Sunny Soke   |
|  Tony Cox  | … |  Marcus Skidmore   |
|  Christina Hendricks  | … |  Diane Hastings   |
|  Brett Kelly  | … |  Thurman Merman   |
Lähde:
Aiheesta muualla

Paha pukki 2 Internet Movie Databasessa (englanniksi)
Paha tieto

| Paha tieto>  Tieteenvastainen ajattelu antiikista uusimpiin kiistoihin |
| --- | --- |
Kustantaja:  Nemo
Julkaistu:  2003
Ulkoasu:  nidottu
ISBN:  952-5180-58-1
Löydä lisää kirjojaKirjallisuuden teemasivulta
Paha tieto. Tieteenvastainen ajattelu antiikista uusimpiin kiistoihin on Janne Kivivuoren vuonna 2003 ilmestynyt kirja. Teos tarkastelee läpi historian elänyttä näkemystä, että eliitin täytyy hallita kansaa illuusion, ”hyvän myytin” avulla. Tällöin totuutta hakeva tiede on koettu vaarallisena ja pahana. Yhtenä esimerkkinä Kivivuori kuvaa evoluutiopsykologian aiheuttamaa kuohuntaa suomalaisessa tiedemaailmassa 1990-luvulla.
Kirjallisuutta

Pyysiäinen, Ilkka: Eliitit suojelevat kansan moraalia pahalta tiedolta. Helsingin Sanomat 31.5.2003.
Rämö, Matti: Moralistit tiedettä paheksumassa. Yliopisto 14/2003.
Aiheesta muualla

Enqvist, Kari: Tiedon myyteistä. Tekniikka & talous 10.12.2003.
Pietikäinen, Petteri: Paha tieto ja hyvä myytti (Arkistoitu – Internet Archive). Tieteessä tapahtuu 6/2003. (PDF)
Vainio, Janne: Ajojahti tieteellistä ajattelua vastaan. Vapaa ajattelija 5/2004.
Parantala

Parantala on kylä Äänekoskella. Kylä sijaitsee Äänekosken ja Saarijärven rajalla noin 12 kilometrin päässä Äänekosken keskustasta valtatie 13:n varrella. Parantalan kylän ympärillä on kolme merkittävää järveä, etelässä Kiimasjärvi ja länsipuolella on Pyhäjärvi ja Ahvenlampi. Koskienergia Oy:n omistama Parantalankosken voimalaitos erottaa Kiimasjärven ja Pyhäjärven toisistaan. Parantalan koulu lakkautettiin vuodenvaihteessa 2006.
Parantalaa on asuttanut neljän ison kantatilan suvut useissa ikäpolvissa, kuten Karppaset, Poikoset, Hyytiäiset ja Autioniemi. Jatkosodan aikana ja heti sen jälkeen sinne muutti evakkoon useita Karjalasta kotoisin olevia perheitä.
Kiimasjärvi keväällä 2009
Paha vieras

| Paha vieras |
| --- | --- |

Kirjailija:  Markku Sadelehto (toim.)
Kansitaiteilija:  Jukka Murtosaari
Kieli:  suomi
Genre:  kauhu
Kustantaja:  WSOY
Julkaistu:  1996
Ulkoasu:  sidottu
Sivumäärä:  654
ISBN:  951-0-21013-7
Suomennos
Suomentaja:  Matti Rosvall

Löydä lisää kirjojaKirjallisuuden teemasivulta
Paha vieras on Markku Sadelehdon toimittama ja WSOY:n vuonna 1996 julkaisema novelliantologia, joka sisältää 19 alkujaan englanninkielistä kauhutarinaa vuosilta 1839–1955. Antologian teemoja ovat okkultismi, manaaminen, henkiolennot ja paholainen.
Sisältö

Joseph Conrad: Idiootit (The Idiots, 1908)
D. K. Broster: Vaanija oven edessä (Couching at the Door, 1933)
Thomas Hardy: Kuihtunut käsi (The Withered Arm, 1888)
J. Sheridan Le Fanu: Maalari Schalken (Schalken the Painter, 1839/1851)
Robert Louis Stevenson: Markheim (Markheim, 1887)
H. Russell Wakefield: ”Hän saapui ja hän lähti pois” (“He Cometh and He Passeth By”, 1928)
L. P. Hartley: Matkaava hauta (Travelling Grave, 1929)
Algernon Blackwood: Kuuntelija (The Listener, 1907)
M. R. James: Riimujen mahti (Casting the Runes, 1911)
Walter de la Mare: Yön sydämestä (Out of the Deep, 1923)
M. P. Shiel: Jylisevä talo (The House of Sounds, 1911)
Elizabeth Jane Howard: Kolme mailia ylempänä (Three Miles Up, 1951)
Oliver Onions: Maalatut kasvot (The Painted Face, 1929)
A. E. Coppard: Toisella puolella (Adam and Eve and Pinch Me, 1921)
John Metcalfe: Kyltymätön kuolema (The Feasting Dead, 1954)
Arthur Machen: Valkea väki (The White People, 1906)
E. F. Benson: Negotium perambulans (Negotium Perambulans, 1923)
J. B. Priestley: Harmaat herrat (The Grey Ones, 1953)
Robert Aickman: Muutoksen kellot (Ringing the Changes, 1955)
Vastaanotto

Aikakoneen arvostelussa Eija Elo ylisti kokoelmaa täysosumaksi, joka ”ansaitsee laajan yleisön”. Mukana on sekä kuuluisia että vähemmän tunnettuja kirjailijoita, ja vaikka ”tunnetut taatusti elävät maineensa mukaisesti, vähemmän tunnetut tuottavat herkullisimmat yllätykset”. Myös Matti Rosvallin suomennos on onnistunut. Kankeahko alku, unohdettava otsikko ja sensaationhakuinen ulkoasu sen sijaan saavat hieman kritiikkiä. Jälkimmäisen Elo on tosin valmis antamaan anteeksi, jos se houkuttelee ostajia näinkin hyvän kirjan pariin.
Pakistan International Airlines

| Pakistan International Airlines |
| --- | --- |
 IATA: PK  –  ICAO: PIA 
Kutsukoodi:  PAKISTAN
Perustettu:  1946 Orient Airways
Laivaston koko:  27
Kohteiden määrä:  59
Tunnuslause:  Great People To Fly With
Solmukohdat:  Jinnahin kansainvälinen lentoasema (KHI/OPKC)
Kotipaikka:  Karachi, Pakistan
Avainhenkilö(t):  Ahmad Mukhtar
Yhtiön sivut:  www.piac.com.pk
Pakistan International Airlinesin Boeing 777-200ER
Pakistan International Airlines, tunnetaan paremmin lyhynteellä PIA, on Pakistanin kansallinen lentoyhtiö, jonka kotipaikkana toimii Karachin kaupunki Pakistanissa. PIA on Aasian 31. suurin lentoyhtiö, kohteinaan 23 kotimaansa kohdetta ja  36 kansainvälistä kohdetta 25 maassa Aasiassa, Euroopassa ja Pohjois-Amerikassa. Yhtiön pääsolmukohdat ovat Karachissa, Lahoressa ja Islamabad/Rawalpindissa.
PIA:n toissasijaisia solmukohtia ovat Peshawar, Faisalabad, Quetta ja Multan, jotka ovat yhteydessä Lähi- ja Kaukoidän suurkaupunkeihin. PIA:n omistaa Pakistanin hallitus, omistus on sillä 83 prosenttia. Maaliskuussa 2008 PIA työllisti noin 18 000 henkilöä.